गावनि आंगो जोनोम थावनि एबा गावनिनो आंगो बियाबनि आइजो हिसाबै रावबो – रावजोंबो एबा रावनिबो दोलोनि सुथुर जायालासेनो 31 नं सिदलि बियाबनि आइजो माहारिफोर आरो राइजो-राजाबोरनि जौगाथाइनि मोजां खामानि मावनो थाखाय दिनै आं 31 नं सिद्लि बियाबनिफ्राय उदां बिजाथि महरै आवगायबोदों| मनोना थांनाय गोलाव बोसोरहालागै गुबुन- गुबुन राजखान्थि दोलोनि दैदेनगिरिफोरनि दैदेननायाव आइजो माहारि एबा रायजो- राजानि जौगानायनि थाखाय जेबो हाबा मावनायखौ नुनो मोन्नाखै बेखौ बिथा खालामनानै दिनै आं उदां बिजाथि महरै बिसायख’थि गेलेनो आवगायबोदों होन्ना सिम्रिटि बसुमतारीआ खौरां मेलनि गेजेरजों बुंथियो। लोगोसे बिथांआ बुंबावो जुदि बिसायख’थिआव देरहानानै थांब्ला गिबि खेबनि थाखाय आइजोफोरनि ससियेल वेलफार एबा अंगनबादीनि थाखाय खामानि मावगोन।